Horne om angrepet: – Jeg var redd
Hun nektet straffskyld for de to punktene hun er tiltalt for i forbindelse med kakeangrepet da rettssaken startet i Oslo tingrett torsdag morgen. Det var under i Pride-paraden i Oslo i slutten av juni at Frp-politikeren fikk en kakebunn med barberskum i fjeset. (Se video nederst i saken) Den tiltalte nekter å forklare seg for retten. Hun har heller ikke tidligere forklart seg, hverken overfor politiet, eller i fengslingsmøtet forrige uke. Aktor ber om at kakekastingen skal straffes med 45 dagers ubetinget fengsel. For ti år siden fikk daværende finansminister Kristin Halvorsen kastet en kake på seg. I Oslo tingrett ble kakekasteren dømt til 30 dagers fengsel. Denne saken ble senere opphevet av Høyesterett. Hareide i Oslo Pride: – Viktig for meg å være herSolveig Horne er på reise, og kunne ikke forklare seg i retten torsdag. Hennes forklaring var derfor filmet på forhånd. Horne var invitert til å gå forrest i paraden. På bilder av hendelsen ser man at statsråden bøyer seg ned og ser i vesken når kaken blir kastet. Hun beskriver angrepet som målrettet, overraskende og svært hurtig: – Fra det ene sekundet til det andre hadde jeg plutselig en kake i hodet. Etter angrepet fikk Horne tørket av seg sølet fra kaken, og fortsatte i paraden. Hendelsen satte imidlertid en støkk i henne, forklarer hun: – Jeg tenkte på sikkerheten og hvordan noen kunne komme så nært uten at det ble oppdaget. Hva hvis det ikke var en kake, men et våpen eller noe væske? Jeg var redd, og redselen for «hva hvis?» satt i etterpå. Statsråden sier hun ikke har tenkt til å begrense sin deltagelse i offentlige arrangementer i fremtiden, men at hun og staben hennes nok vil ta en ekstra runde med sikkerhet i forkant. – Jeg har ikke tenkt til å la denne hendelsen ta over livet mitt. Men det sjokket sitter i kroppen, sier Horne.Den britiske kvinnen er tiltalt for brudd på straffelovens paragrafer 115 og 271 – begge omfatter selve kakekastingen. Som regjeringsmedlem har Horne særskilt vern under førstnevnte paragraf. Den siste dreier seg om kroppskrenkelse. Strafferammen er inntil ti år for § 115, men både forsvarer og aktor var under fengslingsmøtet i forkant av rettssaken enige om at forholdet nok hørte til den nederste graden av alvor for bestemmelsen. PST har kalt kakekastingen «et angrep på demokratiet». – Når Horne går foran i et tog, gjør hun det i kraft av å være statsråd. Angrepet er på den måten et angrep på demokratiske verdier, sa Signe Aaling politiinspektør i PST, til VG etter angrepet.
Den britiske kvinnen som er tiltalt for å ha kastet en kake i fjeset på barne- og likestillingsminister Solveig Horne mener hun er uskyldig.